ปลอดการเผาในที่โล่ง ฟื้นป่า-ลดหมอกควัน
ผู้สื่อข่าวรายงานว่า นายทวิช ยะปะนันท์ หัวหน้าฝ่ายบริหารงานสาธารณสุข กองสาธารณสุขและสิ่งแวดล้อม เทศบาลตำบลสอง อ.สอง จ.แพร่ เปิดเผยว่า ในเขตเทศบาลตำบลสอง ประกอบด้วยชุมชน 5 แห่ง ซึ่งต่างมีปัญหาเรื่องการเผากำจัดขยะและเศษวัสดุทางการเกษตรในพื้นที่เพาะปลูก ก่อให้เกิดปัญหาหมอกควัน ไฟป่า และอื่นๆตามมาอีกมากมาย โดยเฉพาะผลกระทบด้านสิ่งแวดล้อมและสุขภาพของประชาชน ทำให้เทศบาลเริ่มตระหนักถึงความรุนแรงของปัญหา แต่ก็ไม่สามารถบังคับใช้กฎหมาย คือ เทศบัญญัติปลอดการเผาในที่โล่งได้อย่างเต็มที่ เนื่องจากถูกชาวบ้านต่อต้าน ขาดความร่วมมือ และยังมีการลักลอบเผาอย่างต่อเนื่อง,ดังนั้น ในช่วงต่อมา จึงมีการปรับวิธีการดำเนินงานมาเป็นการรณรงค์สร้างความรู้เรื่องผลกระทบต่างๆที่เกิดจากการเผา พร้อมกับชักชวนชาวบ้านโดยเริ่มจากชุมชนบ้านลองบุญลือ ให้มาร่วมกันทำบันทึกข้อตกลง ชุมชนต้นคิดรักษ์สิ่งแวดล้อม และช่วยกันหาทางลดการเผาในที่โล่ง สิ่งสำคัญที่ขาดไม่ได้สำหรับการรณรงค์ คือการชักชวนให้ชาวบ้านอนุรักษ์ป่าชุมชน โดยที่ชุมชนบ้านลองลือบุญมีเนื้อที่ป่าชุมชนอยู่ประมาณ 108 ไร่ ชาวบ้านก็จะดูแลรักษาอย่างดี มีการตั้งกฎเกณฑ์ ป้องกันการบุกรุกใช้พื้นที่ป่า หากใครมีความจำเป็นต้องใช้ ก็ต้องขออนุญาต และมีการขยายแนวความคิดไปยังชุมชนอื่นๆที่อยู่ข้างเคียง โดยปัจจุบันป่าชุมชนของแต่ละชุมชนอยู่ในระดับสมบูรณ์ และมีการปลูกเพิ่มอย่างต่อเนื่อง,นายทวิชกล่าวต่อว่า จากความสำเร็จดังกล่าว จึงนำไปสู่การตั้งศูนย์เรียนรู้หมู่บ้านต้นแบบปลอดการเผาที่บ้านลองลือบุญ เพื่อดึงชุมชนเข้ามามีส่วนร่วมมากขึ้น เป็นศูนย์กลางแลกเปลี่ยนความรู้ โดยมีภาครัฐอย่างกรมส่งเสริมคุณภาพสิ่งแวดล้อม เทศบาล และ อบต.เข้ามาสนับสนุนงบประมาณ การให้ความรู้ โดยตั้งเป้าหมายขยายพื้นที่ลดการเผา รักษ์สิ่งแวดล้อมและป่าไม้ให้ออกไปนอกชุมชน นอกเขตเทศบาลสู่พื้นที่รอบนอก ซึ่งเป็นพื้นที่เกษตรที่มีการเผาเหมือนกัน เพื่อให้การแก้ไขปัญหาเกิดความยั่งยืน.
ผู้สื่อข่าวรายงานว่า นายทวิช ยะปะนันท์ หัวหน้าฝ่ายบริหารงานสาธารณสุข กองสาธารณสุขและสิ่งแวดล้อม เทศบาลตำบลสอง อ.สอง จ.แพร่  
เผากำจัด,หมอกควัน,ไฟป่า,ทวิช ยะปะนันท์,ชุมชนต้นคิดรักษ์สิ่งแวดล้อม,แพร่,เผาเศษวัสดุทางการเกษตร,เผาในที่โล่ง,ชุมชนบ้านลองบุญลือ,ข่าว,ข่าวภูมิภาค,ไทยรัฐฉบับพิมพ์